אילו לא הייתי יודע שמדובר בישראל הייתי משער שזו מפלגה ערבית או אפריקאית כלשהי. למה? כי שלושה מתוך ארבעת מייסדה הם רמטכ"לים. זוכרים את סדאם חוסין? זה שהיה פעם נשיא עירק עד שהוצא להורג – גם הוא היה רמטכ"ל, רק שלו לפחות היה סטייל, עם המדים המרשימים ואקדח בנרתיק הוא היה הגבר שבגברי עירק יורה באוויר לפני קהל משולב. קחו כמעט כל ראש מדינה ערבית ואפריקאית ותגלו שגם הוא היה רמטכ"ל. יש עתיד לכחול לבן!
ראש הממשלה הנוכחי היה מפקד סיירת מטכ"ל, זה שלפניו היה גם בסיירת וגם רמטכ"ל ועכשיו יש לנו עוד רמטכ"ל לראשות הממשלה של מדינה שסדר העדיפויות שלה הוא: לא חירות הפרט, כלכלה או חברה, אלא צבא! מה עוד יש? מנחה טלוויזיה! עד כמה זה נמוך? בדיוק כמו התוכניות שלו, בידור להמונים.
איך זה שאחרי יותר משבעים שנה יש אנשים שרואים בצבא מודל ומופת. אין ספק שצה"ל הוא מספר אחת – הוא הארגון הכי מושחת בישראל. הכי לא יעיל ועם התקציב הגדול ביותר שההישג הגדול ביותר שלו הוא היכולת לגייס בכפייה אנשים שלא רוצים בכך. על מה הערצה העיוורת אחרי הגנרלים האלו?
מפלגות אחרות דורשות שוויון – המצע שלהם הוא בפשטות לשדוד את כספם של אנשים יצרניים כדי להעביר אותו לציבור בוחריהם. הם יגידו שזה לטובת הקהילה או המדינה (ברית המועצות?) אבל האמת שהכסף הזה מגיע לבטלנים ולעצלנים שלא רוצים לעבוד כי לקבל כסף חינם והטבות מהמדינה מבטיח להם תמיכה בקלפי. אלו מפלגות השמאל, הן מסתתרות מאחורי התווית "מדינת רווחה" שבפועל התוצאה הסופית היא הידרדרות מוסרית, פגיעה בזכות הקניין והחירות ופשיטת רגל כלכלית. אל תאמינו למילים היפות שלהם, הם מסוכנים כמעט כמו אנשי הדת.
בכל בחירות חדשות מנסות את מזלן מפלגות הנישה. הפעם אחת מהן מתמקדת בבריאות. האם הבריאות חשובה? מאוד! ומה הפתרון המוצע? לשפוך עוד כסף על מערכת הבריאות ולהפוך אותה לפחות יעילה, יותר מושחתת ובירוקרטית. כנ"ל בדיור, הרי מחירי הדיור יקרים להחריד. ומה מציעים לנו? לסבסד דירות – אבל 'המחיר למשתכן' הוא קטסטרופה. עוד התערבות, עוד רווחה, זה לא עובד, לא במדינות הסקנדינביות (מיתוס) ולא בשום מקום אחר בעולם. הפתרון להפשיר את קרקעות המדינה שמחזיקה במעל לתשעים אחוז מהן, לאפשר תחרות אמתית בין מפעלי המלט, לאפשר ייבוא של טכנולוגיות בנייה חדשות בלי מסים מטורפים, לבטל את הרגולציה הקומוניסטית שיש בארץ בענף וכדומה. המפלגות האלו לא שונות מהקיימות, אבל מי לא רוצה להיות חבר כנסת או שר?
רגע, והמפלגות הערביות? ולמה בכלל הן ערביות? האם בארה"ב יש מפלגות סיניות או מפלגות לשחורים? לא. זה ההסבר שלי: בישראל יש אפליה גזענית ושיטתית נגד ערבים מאז הקמת המדינה. שנים של אפליה, קיפוח והתעלמות גרמו לערבים הישראלים להקים מפלגות הזויות שמצע שלהן הוא סוציאליזם + איסלאם + פלסטינים והתוצאה עגומה מאוד לכולם. למזלם של הערבים הישראלים הם חיים בישראל ולא באחת מה- 22 המדינות המוסלמיות שלא הביאו שום ערך לאזרחיהם או לאנושות בכלל.
מפלגת השלטון בעשור האחרון מחזיקה מעמד יפה. איך? יש להם נוסחה שעובדת. דמגוג ראשי שמצטלם טוב מכל זווית, מצע כלכלי שמחלק מתנות לבוחריו אבל לא עד לפשיטת רגל כלכלית. פנייה נרגשת לציבור המאמנים שארץ ישראל היא מנהר מצרים עד הנהר הגדול נהר פרת ואיכשהו זה עובד. הם מצאו את האיזון שמתאים לעם שיושב בציון והם נבחרים שוב ושוב, כי כל אלטרנטיבה גרועה יותר. לטווח הארוך אני לא סבור שמפלגת כחול לבן תצליח יותר מהליכוד, לפחות בליכוד יש איזשהו כיוון או לפחות דמות דומיננטית שקובעת מה עושים, ולא שאני תומך בהם אלא שזה עובד.
אז מהי האלטרנטיבה בעיניי?
מפלגה של אנשי עסקים מצליחים, יזמי הייטק ויזמים בכלל, אולי גם פילוסופים, מהנדסים ומדענים. מפלגה שהמצע שלה הוא חירויות האדם. לא שוויון, לא אלוהים, לא עצים ועננים, אלא אנשים, או ליתר דיוק: הפרט, האינדיבידואל. אמונה באדם, בחירותו ובבחירותיו לעשות את מה שהוא רואה לנכון שטוב לו. חירות מלאה ולא רק כשנוח, אלא תמיד, שחירות הפרט עולה על "האינטרס הציבורי" בכל מצב – כי אין פשרה בזכויות האדם: חיים, חירות וקניין פרטי.
מה שעצוב פה עוד זו העובדה שהשירות הצבאי משפיע בישראל על תחומים אחרים בחיים, כמו למשל העדפה במקומות עבודה (בכל תחום שהוא). גם מי שלא משרת מכל סיבה שהיא ישר מתייחסים אליו כאל מוקצה מחמת מיאוס, שופטים אותו לרעה ומתייגים אותו בתיוגים שליליים, כי הרי השירות הצבאי זה ערך קדוש וכל שאר הדברים החשובים בחיים, כמו האדם עצמו, כבוד האדם, אינם חשובים כלל.
צה"ל זה צבא כיבוש, ממזמן לא צבא הגנה לישראל… ואכן, מסכים איתך. במקום להתעסק באזרח הפשוט המדינה מתעסקת בקקי,כאילו רק הביטחון חשוב, והאזרח הפשוט הוא רק בונוס.
אני שם בל"ד בקלפי. המדינה הזו הלכה קאפוט. ישראל מעולם לא הייתה מפולגת יותר.
הפיכת הצבא להתנדבותי מקצועי תפתור חלק מהבעיה שאתה מציג.היום הושקה תנועה העוסקת בנושא.ממילא חצי לא מתגייסים.לא חרדים.לא מוסלמים.ולא חילוניות המתחזות לדתיות.ולא משתמטי מצפון.ולא מתחזים לחולי נפש.
כשאני צעקתי לפני עשור שאנשי עסקים ומדענים צריכים לנהל את המדינה, צחקו עלי.
ערימה של מטומטמים כל העם הזה.
אנשי עסקים? אתה מכיר את ספרו של משה בדש "השיטה"?
כל מי שאינו שייך לחונטה לא יכול להיכנס לכנסת .
בבחירות לכנסת ה -18 היתה מפלגה בראשותו של ירון ידען, "מפלגת אור", אפילו חשבתי לבחור בה .
גם אני פעם חשבתי לרוץ לכנסת בסוף לקחתי אוטובוס.
אם מפלגת אור היתה נכנסת לכנסת אולי היית ח"כ או עוזר פרלמנט אבל אז לא היית נודד ומקים את האתר או שהיית משנה את הכינוי שלך לח"כ הנודד.
אני אוהבת את ארץ ישראל, את המדינה או במילים אחרות הממסד. לא.
ב"דעת אמת" עד כמה שזכור לי בנה של ח"כ יעל גרמן היה חבר בעמותה .
מתנצלת שכתבתי הרבה תגובות היום ולכן אסיים רק במילים שהפרקליטות מושחתת.